Hlutabréfaverð Íslandsbanka fer upp um næstum 5% milli daga eftir sölu á hlut ríkisins í bankanum í gær. Sérfræðingur í fjármálum segir það vekja upp spurningar hvers vegna hlutabréfin voru seld með miklum afslætti þegar ljóst var að veruleg umfram eftirspurn var eftir þeim.
Tilkynnt var um sölu tuttugu og tveggja komma fimm prósenta hlut ríkisins í Íslandsbanka síðdegis í gær. Hlutabréfin voru seld með ríflega tveggja milljarða króna afslætti, á 117 krónur fyrir hvern hlut, sem er fimm krónum undir markaðsvirði. Gróflega má því áætla að hagnaður nýrra hluthafa, miðað fimm prósenta hækkun í dag, verði um 10% eftir daginn.
Ásgeir Brynjar Torfason, fjármálasérfræðingur, segir mörgum spurningum ósvarað, til að mynda hverjir eru kaupendur og hvernig þeir voru valdir.
Segir Ásgeir. Hann segir það vekja upp spurningar hvers vegna hlutur ríkisins í Íslandsbanka hafi verið seldur með svo miklum afslætti þegar ljóst er hve eftirspurnin var mikil.
Bankasýsla ríkisins tjáir sig ekki frekar um söluna, umfram það sem fram kom í söluyfirliti í morgun. Þar sagði meðal annars að bæði innlendir og erlendir fjárfestar hefðu sýnt útboðinu mikinn áhuga, en ekki var greint frá því hverjir keyptu. Gert er ráð fyrir að hlutur ríkisins í bankanum verði seldur í skrefum á næstu misserum.

Hlutabréf í Íslandsbanka hafa hækkað um fjögur til fimm prósent eftir sölu á tæplega fjórðungshlut ríkisins í bankanum í gær. Hlutabréf voru seld með afslætti, þrátt fyrir mikla eftirspurn. Kaupendur hafa hagnast um næstum fimm milljarða á einum degi.